હોળી બાદ વ્રજમાં જુદા જુદા દિવસે, જુદાં જુદાં સ્થળોએ ફૂલદોલનો આનંદ મેળવવામાં આવે છે. વૃક્ષોની ડાળી પર દોરડાંથી બનાવેલા ઝૂલાઓ પર ફૂલપાનથી ગૂંથણી કરવામાં આવે છે. શ્રી વલ્લભ બાલકો અને વૈષ્ણવો શ્રી ઠાકોરજીને આ ઝૂલાઓ પર ઝૂલાવે છે અને હોળીના રંગોની માફક ફૂલની પાંદડી એકબીજા પર ઉડાડી સાથે આનંદ માણે છે અને ફૂલ ડોલનાં ઉત્સવ દરમ્યાન મેળાઓ ભરાય છે. પુષ્ટિમાર્ગીય હવેલીઓમાં ફાગણ વદ એકમે, ફાગણ વદ અગિયારશને દિવસે માનસરોવર અને રાધારાણીનાં મંદિરે, ચૈત્ર સુદ છઠના દિવસે વિશ્રામઘાટ પર આ ઉત્સવ ઉજવાય છે.